## Kúpna zmluva

## o prevode vlastnícKEHO PRáVA K nehnuteľnosti

## uzavretá podľa ust. § 588 a nasl. Občianskeho zákonníka medzi:

**Predávajúci: Obec Čerín**

č. 11, Čerín, PSČ: 974 01 (pošta Banská Bystrica 1), SR

 IČO: 00 313 335

 menom ktorej koná: Pavel Kmeť, starosta obce

 (ďalej len „predávajúci“ v prísl. gram. tvare)

**Kupujúci: Bc. Martin Švidraň., rod. Švidraň**

 , PSČ: 974 01 (pošta Banská Bystrica 1), SR

 štátne občianstvo: Slovenská republika

 (ďalej len „kupujúci“ v prísl. gram. tvare)

Predávajúci a kupujúci spolu ďalej ako „zmluvné strany“

***článok I.***

**Predmet zmluvy**

**1.** Predmetom tejto zmluvy je prevod vlastníckeho práva k nehnuteľnosti identifikovanej v článku II. tejto zmluvy.

***článok II.***

**1.** Podľa geometrického plánu č. 45308381-096/2018 zo dňa 10.5.2018, ktorý bol úradne overený Okresným úradom Banská Bystrica, katastrálnym odborom dňa 15.5.2018 pod číslom 430/2018 (ďalej len „predmetný geometrický plán“) sa vytvára pozemok parc. KN C č. 1322/9 o výmere 53 m², druh pozemku - ostatné plochy, nachádzajúci sa v obci Čerín, okrese Banská Bystrica, kat. úz. Čerín, ktorého výlučným vlastníkom je predávajúci.

**2.** Novovzniknutý pozemok parc. číslo KN - C 1322/9; identifikovaný v prvom odseku tohto článku; bol vytvorený oddelením od pozemku KN - C parc. č. 1322/8,o výmere 395 m² (výmera podľa nového stavu 342 m²), druh pozemku – ostatné plochy, nachádzajúceho sa v obci Čerín, okrese Banská Bystrica, kat. úz. Čerín, ktorý je zapísaný na liste vlastníctva č. 360 vedenom Okresným úradom Banská Bystrica, katastrálnym odborom, ktorého výlučným vlastníkom je predávajúci.

**č*lánok III.***

**1.** Predávajúci touto zmluvou v celosti predáva a kupujúci kupuje do svojho výlučného vlastníctva nehnuteľnosť - a to novovzniknutý pozemok parc. KNC č. 1322/9 identifikovaný v čl. II. tejto zmluvy, za dohodnutú kúpnu cenu v súlade s čl. III. ods. 2. tejto zmluvy.

**2.** Predávajúci a kupujúci sa dohodli na kúpnej cene 11 Eur/1m², čo predstavuje kúpnu cenu v celkovej výške 583 Eur. Kúpna cena je splatná do troch dní po podpise tejto zmluvy. Správny poplatok za vklad vlastníckeho práva do katastra nehnuteľností ide v celom rozsahu na ťarchu kupujúceho.

**3.** Kupujúci uhradí kúpnu cenu na účet predávajúceho, číslo účtu v tvare IBAN:

 SK66 5600 0000 0013 9832 5001, alebo v hotovosti do pokladne predávajúceho.

***článok IV.***

**Vyhlásenie zmluvných strán**

**1.** Predávajúca vyhlasuje, že na predávanej nehnuteľnosti neviaznu ku dňu podpísania tejto kúpnej zmluvy žiadne dlhy, vecné bremená ani záložné práva.

**2.** Kupujúci vyhlasuje, že stav predávanej nehnuteľnosti mu je dobre známy a kupuje ju v stave, v akom sa nachádza pri predaji.

**3.** Zmluvné strany sú viazané svojimi zmluvnými prejavmi do rozhodnutia o vklade vlastníckeho práva v katastri nehnuteľností.

***článok V.***

**Nadobudnutie vlastníctva**

**1.** Kupujúci nadobudne vlastnícke právo k prevádzanej nehnuteľnosti vkladom vlastníckeho práva do katastra nehnuteľností. Návrh na vklad podá predávajúci do 7 pracovných dní po podpise tejto zmluvy. Kupujúci podpisom tejto zmluvy splnomocňuje predávajúceho na podanie návrhu na vklad do katastra nehnuteľností.

***článok VII.***

**Záverečné ustanovenia**

**1.** Zmluva je platná jej podpísaním, účinnosť nadobúda dňom nasledujúcim po dni jej zverejnenia na webovom sídle predávajúceho a účinky prevodu vlastníckeho práva nastanú vkladom do katastra nehnuteľností.

**2.** Zmluva sa vyhotovuje v 4 exemplároch, z ktorých kupujúci a predávajúca dostanú po jednom vyhotovení. Dve vyhotovenia sú určené pre príslušný Okresný úrad, katastrálny odbor.

**3.** Zmluvné strany vyhlasujú, že túto zmluvu uzavreli na základe ich slobodnej vôle, zmluva nebola uzavretá v tiesni a za nápadne nevýhodných podmienok, zmluvu si prečítali, jej obsahu rozumejú a na znak súhlasu s jej obsahom ju podpisujú.

**4.** V neupravených otázkach platia ustanovenia všeobecne záväzných právnych predpisov.

V Čeríne, dňa 20.6.2018

**Predávajúci: Kupujúci:**

**………………………… ……………………………….**

**Obec Čerín Bc. Martin Švidraň**

Pavel Kmeť, starosta